Επισκεφθήκαμε το σπίτι 4 άτομα (2 ζευγάρια), με σκοπό μια διανυκτέρευση και αφορμή το γάμο ενός πολύ καλού μας φίλου. Εξαρχής μου έκαναν φοβερή εντύπωση οι αμεσες απαντησεις της Στελλας στα ερωτήματα μου, η ευγένεια της και η προθυμία της να εξηγήσει κάθε απορία μου. Το σπίτι το επιλέξαμε αρχικά ξεκάθαρα λόγω τοποθεσίας καθώς ήταν στο κέντρο, κάτι που βόλευε για την περίσταση. Η σχέση ποιότητας/τιμής ήταν κάτι που μας κέρδισε επίσης. Πραγματικά το σπίτι μας πρόσφερε όλα όσα ζητούσαμε. Στα 50μ. περίπου έχει πάρκινγκ και δεν ταλαιπωρηθήκαμε καθόλου με τα πράγματα, η τοποθεσια είναι άριστη δίπλα πραγματικά στα πάντα, κάτι που σου επιτρέπει κα μετακινηθείς χωρίς μεταφορικό μέσο, ενώ η Στέλλα με το Νίκο έχουν εξοπλίσει το σπίτι με κυριολεκτικά τα πάντα που μπορεί να χρειαστεί κάποιος στην καθημερινότητα του, με συνέπεια να μην μας λείψει τίποτα. 3 πράγματα μας έμειναν κυρίως στο μυαλό. Πρώτον, ζητήσαμε από τη Στέλλα να μας επιτρέψει, αν γινόταν, να παρατείνουμε λίγο τη διαμονή μας το πρωί μετά τις 11 καθώς θα επιστρέφαμε τις πρωινές ώρες από το γάμο και δέχθηκε αμέσως υπό την προϋπόθεση ότι δεν θα είχε κλειστεί το σπίτι από κάποιον άλλον την επόμενη μέρα. Έτσι και έγινε και μας άφησε να ξεκουραστούμε μέχρι τη 1 και μας είπε ότι αν θέλαμε θα μπορούσαμε ακόμα περισσότερο. Το δεύτερο είναι ότι είχε ετοιμάσει πληρως και τις τρεις κρεβατοκάμαρες με σκέπασματα και πετσέτες παρά το γεγονός ότι θα χρησιμοποιούσαμε μόνο τις 2 από αυτές και το τρίτο είναι ότι το μπάνιο ήταν εξοπλισμένο με παρά πολλά και διαφορετικά είδη σωματικής υγιεινής, περισσότερα από ότι θα μπορούσε να έχει κάποιος στο δικό του σπίτι. Στέλλα και Νίκο ευχαριστούμε και με χαρά μας θα σας επισκεφτούμε ξανά